بو گون آذربایجانین دؤولت، سیاسی و اجتماعی خادمی، آذربایجان خالق جبههسینین و آذربایجان رسپوبلیکاسینین ایکینجی پرزیدنتی (۱۹۹۲-۱۹۹۳)، بؤیوک پانتورکیزم جریانینین داوامچیسی ابولفضل الچی بیین دوغوم گونودور.
آخار. آذ خاطتیرلادیر کی، ابولفزضل قدیرقولو اوغلو علیئو (ائلچی بی) ۲۴ ایون ۱۹۳۸-جی ایلده ناخچیوانین اوردوباد رایونونون کلکی کندینده آنادان اولوب. ۱۹۵۷-جی ایلده باکی دؤولت اونیورسیتتینین شرق شوناسلیق فاکولتهسینین عرب فیلولوگییاسی شعبهسینه داخیل اولوب. بورانی بیتیردیکدن سونرا (۱۹۶۲) تعیناتلا اس اس ار ای هیدرولایحه اینستیتوتونون باکی شعبهسینده ترجمه چی ایشلهییب.
۱۹۷۵-جی ایلین یانواریندا آذربایجان دؤولت تهلوکهسیزلیک کمیتهسی اونو طلبهلر آراسیندا میللتچی و آنتیسووت تبلیغاتی آپارماق آدی ایله حبس ائدیر و ۱۷ ایول ۱۹۷۶-جی ایلدک سیاسی دوستاق اولاراق آزادلیقدان محروم ائدیر.
۸ ایون ۱۹۹۲-جی ایلده آذربایجان رئسپوبلیکاسیندا ایلک دفعه دموکراتیک یوللا پرزیدنت سئچیلهن ابولفضل الچیبی اؤلکهده دموکراتییانین برقرار اولماسی، آذربایجانین تام سوورن دؤولته چئوریلمهسی و خالقیمیزین ریفاهینین یاخشیلاشدیریلماسی یولوندا چوخ مهم ایشلر گؤروب. ابولفضل الچیبی تکجه آذربایجان میللی آزادلیق حرکاتینین اؤندری یوخ، هم ده بوتون تورک دونیاسینین آپاریجی لیدری و دموکراتییانین جارچیسییدی.
ا.الچی بیین پرزیدنتلیگی دؤورونده آذربایجانین میللی والیوتاسی دؤورییهیه بوراخیلیب.
عالی و اورتا ایختیصاص تحصیلی مکتبلرینه قبولون تست اصولو ایله کئچیریلمهسی و لاتین الیفباسینا کئچید الچیبیین اوغورلو اصلاحاتی ساییلیر.
ابولفضل الچیبی ۲۲ آوگوست ۲۰۰۰-جی ایلده – ۶۳ یاشیندا تورکییهنین آنکارا شهرینده وفات ائدیب.
azb_Arab azb_Arab azb_Arab azb_Arab azb_Arab azb_Arab azb_Arab